Document ID: /roh_data/filtered/fineweb-2-filterrobots_roh.jsonl.gz/20706

Gia en la quarta runda èn els dus fruntads in cunter l'auter. Lura han els fatg in pari. Orlik ha uschia gudagnà la terza festa en sia carriera, la segunda festa da quest onn suenter la festa da lutga da la Turgovia.
Record singular per Forrer
Era sch'el ha pers ha Arnold Forrer scrit istorgia. Cun gudagnar in cranz ha el cuntanschì in nov record. Forrer ha gudagnà ses 137avel cranz. El ha uschia surpassà Hanspeter Pellet che ha fatg 136 cranz en sia carriera. Il retg da lutga da Nyon dal 2001 ha tranter auter gudagnà 6 cranz federals. Forrer è dentant anc activ e po uschia gudagnar ulteriurs cranz per extender il record.
RR novitads 20:00